google/wiki40b huggingface dataset:
Eevi Nerva

Tehnika

Eevi Nerva on välja töötanud unikaalse sidumisbatika tehnika. Selles tehnikas on ta valmistanud mitusada pilti. Selline pilt on loodud puuvillasele tekstiilile, üldjuhul raamitud koos mahulise paspartuupapiga ja klaasi all. Eevi Nerva on teadaolevalt ainus, kes on kasutanud piltide loomisel sidumisbatika tehnikat.
Uue millenniumi aastatel tegeleb ka kollaažide loomisega. Kollaaži algmaterjalina kasutab vanu ajakirju ja raamatuid, kleepides neid kõikvõimalikele vormidele (tasapinnad, kastid, korvid, vaasid, tünnid, pudelid, vanad käsitöövahendid jne). Seni suurim kollaažide komplekt (u poolsada plaati) valmis kaardifirma Regio 5. korrusel asuva kontori uste jaoks. Nendel plaatidel kasutas ta peamiselt vanadest raamatutest väljalõigatud must-valgeid fotosid, millele lisas eredavärvilisi aktsente, vastavalt iga konkreetse ruumi sisekujundusele. Kollaažid lakkis kunstnik soojatooniliseks, et toetada kontori üldist "intiimset ja sooja toimingut".

Näitused

Toimunud on kümmekond isikunäitust Eestis ja 4 Soomes.

Isiklikku

Ta on kunstnik Nerva ema.
Alates 2008. aastast kannab Eevi taas neiupõlvenime Nerva.
Hen Wlad fy Nhadau

Hen Wlad fy Nhadau [heen ulaad vö ˈnhadai] ('Mu isade vana maa') on Walesi riigihümn. Hümni ametlikud sõnad on ainult kõmrikeelsed. Sõnade autor on Evan James ja viisi autor tema poeg James James. Nad kirjutasid selle jaanuaris 1856. Hümni esimest kirjapandud teksti säilitatakse Walesi Rahvusraamatukogus.
Kuigi Hen Wlad Fy Nhadau ei ole ametlikult hümniks kinnitatud, kuid see on üle 100 aasta olnud kasutusel riigihümnina.
Nii bretooni hümn (Bro gozh ma zadoù) kui korni hümn (Bro Goth Agan Tasow) on loodud samale viisile.
11. märtsil 1899 salvestas Gramophone Company Madge Breese'i lauldud hümni heliplaadile Londonis. See on esimene kõmrikeelne helisalvestis.
Saatse Suurmärter Paraskeva kirik

Saatse Suurmärter Paraskeva kirik, ka Satserinna Püha Paraskeva kirik on õigeusu kirik Saatse külas Setomaa vallas Võrumaal.
Kirik kuulub Eesti Apostlik-Õigeusu Kirikule ja seda kasutab Saatse Püha Paraskeva kogudus.
Saatse õigeusu kirik pühitseti Väike-Aasiast Ikonioni linnast (kreeka keeles Ικόνιον Ikónion) pärit suurkannataja Paraskevale. Suurkannataja Paraskeva mälestuseks on Saatses kaks kirikupüha: päätnitsapäev (juulikuu viimasel reedel) ja rämmanipäev (10. novembril).
Püha Paraskeva kirik on traditsioonilises klassitsistlikus stiilis. Kirikuhoone on piklik, ladinaristikujulise põhiplaaniga, kellatorniga, valgeks krohvitud telliskivihoone. Torne on kolm: neljatahuline kellatorn nõeljalt aheneva kuppelkiivriga, kaheksatahuline sibulkiivriga sadultorn ja ümarapsiidil tornike sibulkiivriga. Klassitsistlikel fassaadidel on reljeefsed aknakaunistused ja kaarsillused, karniisid, kellatornil nurgapilastrid, tiibuks on framuugiga.  Ehitusperioodid 1711–1840. Saatse uus kivikirik valmis 1801. aastal, vana kiriku asukohta tähistab uue kiriku läheduses olev kivist sammas.
Saatse Suurmärter Paraskeva kirik on üks vanemaid õigeusu maakirikuid Eestis.
Kiriku ümber asub Saatse kalmistu.
Gadsdeni maakond

Ajalugu

Maakond moodustati 1823. aastal.

Rahvastik

Elanike arv oli 2010. aasta rahvaloenduse järgi 46 389.
Aardla Külmajaam

Aardla Külmajaam on Tartus Ränilinnas asuv 5,4 MW võimekuse ja ligi 1,3 km pikkuse jahutusvõrguga külmajaam, mis avati 2017. aasta juunikuus ja mille esialgne võimsus on arvestatud hetke põhikliendi Lõuna-Eesti suurima kaubandus- ja vaba aja keskuse, Lõunakeskuse, ja selle lähikonna hoonete vajadusi arvestades.
Külmajaama haldab kontserni Fortum Tartu tütarettevõte Anne Soojus.
Külmajaam töötab aastaringselt. Varakevadest kuni hilissügiseni kasutatakse jahutuseks jahutusmasinaid koostöös jahutustornidega ning talviti kasutatakse vajamineva jahutusenergia tootmiseks soojuspumpa.
Kogu tootmisprotsess täielikult automatiseeritud ja selle juhtimine toimub Tartu elektrijaama juhtimiskeskusest.
Lisaks Aardla Külmajaamale asub Tartus ka Tartu Kesklinna Külmajaam.
SsangYong Motor

Ajalugu

SsangYong alustas tegevust kahe eraldi äriühinguna – Ha Dong-hwan Motor Workshop (asutatud 1954) ja Dongbang Motor Co (asutatud 1962). 1963. aasta keskel liitusid Ha Dong-hwan Motor Co'ks.
1964. aastal hakkas Hadonghwan Motor Company USA armeele džiipe ehitama. Samuti toodeti veoautosid ja autobusse. 1976 alustas Hadonghwan eriotstarbeliste sõidukite tootmist. Pärast seda võttis ettevõte 1977. aastal nimeks Dong-A Motor. 1986 võttis selle üle SsangYongi kontsern ning uueks nimeks sai SsangYong Motor. 1987. aastal omandasid Ühendkuningriigis põhineva autotootja Panther Westwinds.
Vanker (male)

Vanker (vana nimega ka "kahur") on malend, mis valitseb malelaual ridu ja liine.
Mõlemal mängijal on partii alguses 2 vankrit, valgete malendite vankrid paiknevad väljadel h1 ja a1, mustade malendite vankrid h8 ja a8.
Vankreid on kasulik arendada vabadele liinidele. Vankrite jõud ilmneb eriti lõppmängus, pärast enamiku etturite ja muude malendite vahetamist, sest siis on malelaual rohkesti vabu liine.

Vankri käik

Vanker võib liikuda malenditest vabal real või liinil nii mitme välja võrra edasi või tagasi, kui mängija seda soovib. Oma tuleliinil asuvatest malenditest vanker üle hüpata ei tohi, küll võib ta aga lüüa oma mõjupiirkonnas olevaid vastase malendeid.
Onu Robert

Onu Robert (õieti Robert McPart, inglise keeles Scrooge McDuck) on tegelane, kes esineb paljudes Walt Disney Company koomiksites ja multifilmides.
Onu Robert on vana antropomorfne part valge sulestiku ning kollase noka ja jalgadega. Ta kannab tavaliselt punast või sinist kuube ja musta torukübarat, näpitsprille ja kedrisid. Ta on väga rikas, aga ihne, eriti varasemate aastate kujutuses. Hilisemal ajal on teda hakatud kujutama heldemana. Ta on Piilupart Donaldi emapoolne onu.
Tegelase lõi 1947. aastal koomiksikunstnik Carl Barks.
Ajakirja Forbes 2007. aastal koostatud maailma kõige rikkamate väljamõeldud tegelaste edetabelis võttis Onu Robert esikoha.
Tõnis Palm

Tõnis Palm (sündinud 18. augustil 1955) on eesti arhitekt ja kriminaalkorras süüdi mõistetud pedofiil.
Palm on projekteerinud Mai kultuurikeskuse Pärnus (1986, tollal Mai kino).
Tõnis Palm on Eesti Arhitektide Liidu liige.

Pedofiilia

2006. aastal kahtlustati Palmi pedofiilias, kuna ta pildistas 2002. aastal alasti teismelisi poisse. Palm eitas süüdistatusi, pidades aktifotosid pelgalt kunstilisteks, mitte erootilisteks. 2008. aastal mõistis kohus Palmi ja Edelaraudtee Veeremi OÜ käitusjuhi Tõnu Sarapuu siiski süüdi lapsporno omamises ja levitamises, Palmi ka fotode tegemises. Kohus kinnitas süüdistatavate ja Põhja ringkonnaprokuröri Eve Soostari kokkuleppe, mille alusel karistati mõlemat süüdistatavat rahatrahviga. Prokuröri hinnangul piisas trahvist, kuna tõenäoliselt kohtualused oma tegusid enam ei korda.
2016. aasta juulis tunnistas Pärnu maakohus Palmi süüdi viie paragrahvi alusel: alaealiselt seksi ostmises, suguühtes või muu sugulise iseloomuga teos lapseealisega, lapseealise seksuaalses ahvatlemises, inimkaubanduses alaealise ärakasutamise eesmärgil ning lapsporno valmistamises ja selle võimaldamises. Kohtuotsuses mõisteti algsest kaheksa-aastasest karistusest kandmisele lühimenetluse tõttu vaid viis aastat ja neli kuud vangistust, mille hulka arvestati eelvangistuses viibitud aeg alates aprillist 2015.

Isiklikku

Palm on kahe tütre isa.
Anne Aare

Anne Aare on eesti kunstnik ja pedagoog. 
Kunstnikuna on ta nii illustraator kui ka tekstiilikunstnik, õpetajana korraldanud siidimaali töötubasid.

Töö

Ta on olnud Astangu Kutserehabilitatsiooni Keskuses käsitöö ja kunsti õppesuuna kutseõpetaja.
Aleksei Palm

Aleksei Palm (5. juuni 1882 Tartu – 29. oktoober 1960 Tartu) oli Eesti sporditegelane.
Aastani 1914 võistles ta tõstmises ja maadluses.
Aastal 1901 asutas ta koos venna Friedrich Anton Palmiga, August Lagastikuga ja Oskar Assoga spordiringi, millest 1907. aastal kujunes välja spordiselts Aberg.
Ervin Kärvet

Ervin Kärvet (15. mai 1932 Tallinn – 19. juuli 2000 Tallinn) oli eesti ooperilaulja (bariton/bass) ja muusikapedagoog.
Ta lõpetas Tallinna 22. Keskkooli ja 1957. aastal Tallinna Riiklikus Konservatooriumis Aleksander Arderi lauluklassi.
Aastatel 1952–1959 laulis ta Eesti NSV Riiklikus Akadeemilises Meeskooris, esinedes ka solistina. 1959. aastast töötas Estonia teatris ooperilauljana. Lisaks ooperitele esines ka muusikalides ja operettides.
Aastatel 1975–1984 õpetas ta paralleelselt laulmist Georg Otsa nimelises Tallinna Muusikakoolis, 1984. aastast Tallinna Riiklikus Konservatooriumis (hiljem Eesti Muusikaakadeemia) dotsendi ametikohal. Aastatel 1992–1995 oli ta Eesti Muusikaakadeemia laulukateedri juhataja. Tema õpilasi on Rauno Elp, Roland Liiv, Mareks Lobe, Aleksandr Mihhailov, Kristjan Mõisnik, Rando Piho, Margit Saulep, Taimo Toomast, Mati Turi ja Villu Valdmaa.
Ta on maetud Tallinna Metsakalmistule.
Stone'i maakond (Missouri)

Ajalugu

Maakond moodustati 1851. aastal.
Segapuistu

Segapuistuks ehk segametsaks nimetatakse metsanduses eri liiki puudega puistut.
Segapuistul on puhtpuistu ees mitmeid eeliseid, näiteks kasutatakse optimaalsemalt mulla viljakust ja valgust, mille tulemuseks on ligi 20% rohkem puitu, samuti säilib segapuistus paremini mulla viljakus. Segapuistu saab vähem kahjustusi ilmastikutingimuste, putukate, seente jm toimel. Ka levivad metsatulekahjud segapuistutes reeglina aeglasemalt. Segapuistud on üldiselt ka liigirikkamad ja toimivad seetõttu paremini elurikkuse säilitamisel.
Segapuistu puuduseks on keerulisem majandamine. Segapuistu rajamisel võib olla vaja soetada erinevat metsakultiveerimismaterjali ning arvestada kultiveerimisel seguliikide iseärasustega. Puuliikidel võivad olla erinevad küpsusvanused, mis raskendab raiete kavandamist ja teostamist. Ka tuleb segapuistus langilt rohkem erinevaid metsamaterjali sorte, mis komplitseerib logistikat. Segapuistus võivad ilmneda ka bioloogilised kokkusobimatuse probleemid, mis võivad puistu tootlikkust vähendada. Näiteks arukask segus männiga piitsutab oma okstega lähedal kasvavate mändide võrseid, mistõttu need kuivavad ja puistu täius langeb (puistu hõreneb). Samuti ei sobi männiga segus kasvama haab, sest haab on männi-pigirooste vaheperemees. Mõnedes kasvukohatüüpides on Eesti oludes segapuistut väga raske rajada, nt rabas ja kuivas nõmmemetsas ei ole erilisi alternatiive puhtmännikutele.
Belmont-sur-Yverdon

Ajalugu

Belmont-sur-Yverdon pärineb linnusest, mida on esmakordselt mainitud 1154 (castrum Bellimontis) ning mis kuulus Grandsoni isandatele. 13. sajandi alguses kujunes linnuse jalamile kindlustatud eeslinn (mainitud 1220: burgum Bellimontis), kus peeti nädalaturgu ning mis sai 14. sajandil (enne 1367. aastat) linnaõiguse. Bürgermeistrit on esmakordselt mainitud 1393. Linnus ja linnake olid samanimelise isandavõimu keskus ja moodustasid väikese piirkondliku keskuse ning alates 1389. aastast ühe linnusefoogtkonna Savoias. Juba 15. sajandil algas aga linnakese allakäik. Aastal 1409 oli majapidamisi 31. Alates 16. sajandi jooksul langes Belmont küla staatusesse. Aastal 1764 oli majapidamisi 52.
Kui Bern 1536 Vaud' vallutas, läks Belmont-sur-Yverdon Yverdoni maafoogtkonna alla, kuid moodustas seal kastellaankonna oma kohtuga. Aastal 1550 oli majapidamisi 25.
Pärast ancien régime'i kokkuvarisemist kuulus küla 1798–1803 Helveetsia vabariigi ajal Lémani kantonisse, mis uue põhiseaduse jõustumisel läks Vaud' kantoni alla. Aastal 1798 määrati Belmont-sur-Yverdon Yverdoni ringkonna alla ning omandas 1803 kreisikeskuse staatuse. Aastal 1813 jagati seni ühiselt kasutatud varad Belmonti ja Gressy vahel.
Aastal 1969 suleti külakõrts, aastal 1984 toiduainetekauplus.
Osage'i maakond (Missouri)

Ajalugu

Maakond moodustati 1841. aastal.
Emilia Muhhina

Isiklikku

Abikaasa Oleg Tjurin (29. VI 1937 Leningrad – 3. III 2010 Peterburi), sõudja, tuli 1964 Tōkyō OM-il paarisaerulisel kahepaadil olümpiavõitjaks ja Euroopa meistriks.
Polüseemia

Eesti keel

Näiteks sõna klaas võib märkida nii anumat kui ka materjali: klaasist anum on tehtud materjalist nimega klaas.
Kuuba pesapallimeeskond 2004. aasta suveolümpiamängudel

Kuuba pesapallimeeskond 2004. aasta suveolümpiamängudel

Meeskonna koosseis

Danny Betancourt
Luis Borroto
Frederich Cepada
Yorelvis Charles
Michel Enríquez
Norberto González
Yulieski Gourriel
Pedro Luis Lazo
Roger Machado
Jonder Martínez
Danny Miranda
Frank Montieth
Vicyohandri Odelin
Adiel Palma
Eduardo Paret
Ariel Pestano
Alexei Ramírez
Eriel Sánchez
Antonio Scull
Carlos Alberto Tabares
Yoandri Urgelles
Osmani Urrutia
Manuel Vega
Norge Luis Vera
Rabkor

Ajalugu

Alevik asutati aastal 1931 seoses raudtee ehitamisega. Algselt kandis see nime Udarnaja, ent pärast raudteejaama valmimist nimetati asula Rabkoriks, mis on akronüüm venekeelsest kommunistlike noorte tööbrigaadist (рабочая особая бригада комсомольсомольских организаций района). Teise maailmasõja ajal põletasid Saksa karistussalklased aleviku korduvalt maha, tappes ühtlasi 63 sealset elanikku.
Alevik pole kunagi olnud eriti rahvarohke – enamasti on seal elanud veidi üle 100 elaniku. Elanike madalseis oli alevikus aastal 2004, mile seal oli vaid 36 elanikku.
Mart Laagus

Mart Laagus (10. juuli 1905 Vana-Pärnu – 2. september 1990 Lund) oli eesti kalandustegelane, aastatel 1936–1940 Kalanduskoja esimees.
Ta õppis aastatel 1913–1917 Pärnus Brackmanni nimelises algkoolis, 1917–1922 Pärnu Kaubanduskoolis ja 1930–1931 Pärnu Kalanduskoolis.
Ta töötas Pärnus maalrina, ajakirja Kalandus kaastöölisena, Pärnu Kalanduskoolis õpetajana ja Pärnu Mere- ja Kalameeste Ühisuses Jahta kalakaubandusosakonna juhatajana, aastatel 1928–1936 ärijuhina, aastatel 1929–1930 abiesimehe ja 1930. aastal esimehena.
1944. aastal läks ta Rootsi. Seal oli ta ajakirja Eesti Kalur toimetuskolleegiumi liige.
Ta on maetud Vana-Pärnu kalmistule.

Isiklikku

Laagus abiellus 1940. aastal Pärnus Hilja Jakobiga (1921–2005).
Haapsalu

Haapsalu kuurort

Haapsalu on vaikne suvituskoht Haapsalu lahe ääres, mis tänu oma madalale veele soojeneb suhteliselt kiiresti. Doktor Karl Abraham Hunnius võttis kasutusele Haapsalu ravimuda. Haapsalu ravimuda ja meri on siia puhkama meelitanud paljud tuntud inimesed üle maailma.

Muu transport

Lasterong Peetrike alustas sõitudega aastal 2015. Rong töötab ainult suvehooajal ja sõidab ringliini.
Anatoli Martšenko

Anatoli Tihhonovitš Martšenko (vene Анатолий Тихонович Марченко; 23. jaanuar 1938 Barabinsk – 8. detsember 1986 Tšistopol) oli Nõukogude Liidu dissident, autor ja inimõiguste aktivist.
Benedikte

Benedikte Astrid Ingeborg Ingrid (sündinud 29. aprillil 1944 Kopenhaagenis) on Taani printsess ja Sayn-Wittgenstein-Berleburgi vürstinna. Benedikte on Taani kuninga Frederik IX ja tema abikaasa, kuninganna Ingridi teine tütar. Ta on praeguse Taani kuninganna Margrethe II noorem õde.
Tema ristivanemad olid Taani kuningas Christian X, Taani prints Gustav, Rootsi kuningas Gustav VI Adolf, Rootsi prints Sigvard (krahv Sigvard Bernadotte), Sir Alexander Ramsay, Taani kuninganna Alexandrine, Suurbritannia kuninganna Elizabeth, Taani printsessid Caroline-Mathilde ja Margrethe ning Rootsi printsess Ingeborg.

Huvialad

Printsess huvitub nii Taani kui ka rahvusvaheliste skaudiorganisatsioonide tegevusest ning kui ta oli laps, loodi tema jaoks spetsiaalne skautide rühm. Praegu on ta mitmete skaudirühmituste liige ning tegutseb pigem organisatoorsel poolel.
Printsess Benedikte on tihedalt seotud skautlusega nii Taanis kui ka välismaal. Ta on Pigespejdernes fællesrådi (Taani Gaidide Ühendkomitee) esinaine ning De grønne pigespejdere (Taani Rohelised Gaidid) ja Det Danske Spejdekorpsi (Taani Gaidide ja Skautide Ühendus) eestseisja. Lisaks on ta Olave Baden Powell Society (OB-PS) patroon.
Loim-vesipaunikas

Loim-vesipaunikas (Hydrocotyle vulgaris) on sarikaliste sugukonda kuuluv taimeliik.
Ta on Eestis arvatud II kaitsekategooriasse (seisuga 2012).
Madis Nurms

Madis Nurms (sündinud 13. juunil 1984 Tallinnas) on eesti vabakutseline teatrikunstnik.

Hariduskäik

Lõpetas 2009 Eesti Kunstiakadeemia stsenograafia magistrantuuri uurimusega "Postmodernistlik eklektika ooperilavastuste stsenograafias" (juh. Katrin Kivimaa ja Lilja Blumenfeld) ning 2007 Tallinna Ülikooli reklaami ja imagoloogia eriala bakalaureusetööga „Imidžikujundus ooperilaval” (juh. Linnar Priimägi) 
Varem on ta lõpetanud Tallinna Ülikooli meediaõpetuse lisaeriala (2006) ning täiendanud end graafilise disaini alal Eesti Kunstiakadeemias Kristjan Mändmaa juhendamisel (2005 ja 2006) ning Peterburi Humanitaar- ja Sotsiaalteaduste Ülikoolis (2007).

Töökäik ja tegevus teatris

Aastast 2003 on kuulunud Pärnu Rahvusvahelise Ooperimuusika Festivali PromFest korraldusmeeskonda, aastatel 2004–2009 töötas ta XXI Sajandi Orkestri meediajuhina. 2007. aastal pälvis ta Hansapanga arenguprogrammi stipendiumi.
Suuremate erialaste töödena on valminud kunstnikutöö ooperitele "Tsaari mõrsja" Pärnu teater Endlas (2011, lavastaja Teet Kask); "Attila" Pärnu teater Endlas (2011, lav. Üllar Saaremäe); "Thais" Pärnu teater Endlas (2009, lav. Mai Murdmaa); "Carmen" Pärnu teater Endlas (2007, lav. Marko Matvere); kunstnikutöö tantsulavastustele "Kratt" (2015, lav. Marina Kesler), "GO – mäng kahele" (2014, lav. Teet Kask) ja "Ohlala...Ça s’est passé comme ça" (2012, lav. Tõnu Veiler; lava- ja valguskujundus maailmakuulsa soprani Barbara Hendricksi soolokontserdil Pärnu Kontserdimajas (2007), PromFesti finaalkontserdi valguskujundus (2007 ja 2009), PromFesti Kevadise Ooperigala valguskujundus (2006) ja Puccini Gala lavakujunduse kontseptsioon (2008).
2015. aastal tegi Nurms lavastajadebüüdi Vanemuise teatris Giuseppe Verdi ooperiga "Aida".
Töid väljaspool Eestit: "Nahkhiir" 25 Belgia ja Hollandi teatris ning Bulgaaria Burgase ooperiteatris (2011, lavastaja Hans Nieuwenhuis); "Tsaari mõrsja" ja "Attila" Kaunase Riiklikus Muusikateatris; 2009 aastal abikunstnik Maastrichti Opera Zuid ooperi "Dido ja Aeneas" lavastuse juures (lav. Hans Nieuwenhuis). Samal aastal valguskunstnik Jean Kalmani assistent Brüsseli Théâtre Royal de la Monnaie ooperite "Iphigénie en Aulide" ja "Iphigénie en Tauride" väljatoomisel (lav. Pierre Audi). 2016. aastal assistent Komische Oper Berlin lavastuse "Die Perlen der Cleopatra" juures (lav. Barrie Kosky).

Isiklikku

Madis Nurms on ka akvarist. Aastal 2012 andis kirjastus Pegasus välja tema kirjutatud raamatu "Gupi. Akvaariumi tilluke vääriskivi", milles autor kirjeldab laialt gupide aretamist, geneetikat jne.
Nurms ja dirigent Erki Pehk olid esimene meespaar Eesti Vabariigi Presidendi vastuvõtu ajaloos. Tema abikaasa on ameerika dirigent Adam Benzwi.
MX Aircraft MX2

Disain ja arendus

MX2 on loodud Giles G-202 sportlennuki põhjal. Esimene prototüüp oli modifitseeritud Giles G-202 ning selle esmalend oli 2002. aasta maikuus. Esimene MX2-tüüpi lennuk lendas esimest korda 2005. aasta maikuus. MX2 on süsinikkiust madala tiivaprofiiliga monoplaanlennuk, millel on terve tiiva pikkused kaldtüürid lennuki kiiremaks ja äkilisemaks juhtimiseks. MX2-l on 260-hobujõuline (194 kW) Lycoming IO-540 6-silindriline kolbmootor ning kolme labaga propeller. MX2 on võimeline järske pöördeid, surmasõlmi ning teisi akrobaatilisi manöövreid tehes saavutama 12 G suuruseid jõudusid.

Mootor

Lycoming O-540-l töötab õhkjahutusega kuuesilindrilise horisontaalselt paigutatud 8874cc kolbmootoriga, mille on valmistanud Lycoming Engines. Seda mootorit on 16 erinevat tüüpi. Lennukil on IO-540-tüüpi vabalthingav mootor, millel on karburaatorite asemel kütuse sissepritse. See mootor on kuuesilindriline versioon neljasilindrilisest mootorist Lycoming O-360. Paljudel teistel sportlennukitel on kasutusel AEIO-540-tüüpi mootor, millel on lisaks ümberpööratud õlitus, et tagada  mootori parem töökindlus.
Melluži

Melluži on Läti linna Jūrmala osa.
Asub Asarist idas ja Pumpurist läänes. 3372 elanikku (2008).
Aastal 1914 ehitati Firkside suguvõsa rajatud rannamaja Karlsbad lähedale rongide peatuspaik Karlsbad II, mis nimetati 1939. aastal Mellužiks. Rannamaja tõttu tekkis tihedam asustus just Melluži aladele ja asula kandis aastani 1918 nime Karlsbāde. Aastast 1959 Jūrmala koosseisus.
Mellužis on elanud heliloojad Emīls Dārziņš ja Alfrēds Kalniņš, kirjanik Rūdolfs Blaumanis, poetess Veronika Strēlerte, kunstnik Janis Rozentāls, režissöör Alfreds Amtmanis-Briedītis.
Tangshani maavärin

Tangshani maavärin on 20. sajandi suurim seismiline katastroof, mis toimus 28. juulil 1976. aastal kell 3:42 (kohaliku aja järgi).
Maavärina hüpotsenter asus otse Tangshani linna all, 160 km Pekingist ida suunas. Maavärina magnituud oli 7,8. Suur Hiina tööstuslinn hävis maatasa, suri 243 000 inimest. Majanduslikku kahju hinnati 2 000 000 000 USA dollarile.
Blossfeldi kalanhoe

Levila ja nimi

Taim on pärit Madagaskarilt. Liik on nime saanud saksa taimekasvataja Robert Blossfeldi (1882–1945) järgi.

Kirjeldus

Blossfeldi kalanhoe on püsik ja sukulent. Kasvab püstiselt. Olenevalt teisendist kasvab kuni 45 cm kõrguseks, tavaliselt siiski kuni 30 cm. Ka laius on kuni 30 cm. Lehed on tumerohelised. Õitseb aastaringselt. Õie läbimõõt on 1 cm. Torujad õied paiknevad väikestes kobarates. Blossfeldi kalanhoel on palju erineva õievärviga sorte (kollane, oranž, roosa, punane, purpurne ja valge ning nende kombinatsioonid).

Kasvatamine

Blossfeldi kalanhoe on Euroopas väga sagedane toataim. Vajab kasvamiseks troopilist kuni subtroopilist temperatuuri. Kasvab jõudsalt temperatuuridel 20–26 °C. Talub kuni +10 °C öötemperatuuri. Hukkub –4 °C juures. Meie kliimas kasvab paremini täispäikeses. Sukulendina vajab vähe vett, talvel kastmist ei vaja. Aktiivsel kasvuperioodil kevadest sügiseni tuleb kasta toasooja veega. Vajab kasvuperioodil väetamist.
Õitseb talvel ja vajab poolteise kuu jooksul enne õitsemist katkematuid 14-tunniseid öid. Pärast õitsemist tuleb õieraod eemaldada.

Paljundamine

Paljundatakse varre- ja lehepistikute abil. Reeglina tasub pistikutest uued taimed kasvatada, mitte äraõitsenud taimi säilitada. Pistikud võetakse aktiivsel kasvuperioodil ning pannakse juurduma liivasegusesse niiskesse mulda, mis sisaldab võimaluse korral turbasammalt. Mõnikord tekivad lehetippudele või sõlmekohtadele võsud, mille võib eemaldada ja istutada väikestesse omaette pottidesse.

Seemnetega paljundamisel on seemneid kõige parem külvata hiliskevadel. Seemned on väga väikesed. Seemned vajavad 10 päeva jooksul temperatuuri 21 °C. Kasvusubstraadiks sobib liivasegune niiske muld. Võimaluse korral võib kasutada ka turbasammalt.

Kahjurid

Kõige sagedasemad kahjurid on lehetäid ja viinamarja-kilptäid.